

REPUBLIKA HRVATSKA

ŠIBENSKO-KNINSKA ŽUPANIJA

G R A D ***Š I B E N I K***



Upravni odjel za provedbu dokumenata

prostornog uređenja i gradnju

Povjerenstvo za provedbu natječajnog postupka

KLASA: 112-02/25-01/11

URBROJ: 2182-1-08/1-25-3

Šibenik, 29. kolovoza 2025.

**OBAVIJESTI**

**u svezi provedbe natječaja za prijam u službu višeg stručnog suradnika za prostorno uređenje i gradnju**

Grad Šibenik – pročelnica Upravnog odjela za provedbu dokumenata prostornog uređenja i gradnju raspisala je natječaj za prijam u službu višeg stručnog suradnika za prostorno uređenje i gradnju ( 2 izvršitelja – m/ž).

Natječaj je objavljen u Narodnim novinama, broj 116/25, dana 29. kolovoza 2025. godine.

Prijave na natječaj podnose se u roku od 8 dana od dana objave natječaja.  
Informacije o natječaju mogu se dobiti u  Službi Tajništva Grada Šibenika, na adresi Trg palih branitelja Domovinskog rata br. 1, Šibenik.

Na temelju članka 19. stavka 6. Zakona o službenicima i namještenicima u lokalnoj i područnoj (regionalnoj) samoupravi (Narodne novine, broj 86/08, 61/11, 4/18, 96/18, 112/19 i 17/25) i raspisanog natječaja u Narodnim novinama od 29. kolovoza 2025. godine, Grad Šibenik obavještava kandidate:

**I. PODACI O PLAĆI**

**Viši stručni suradnik za prostorno uređenje i gradnju**

Osnovnu bruto plaću radnog mjesta Viši stručni suradnik za prostorno uređenje i gradnju sačinjava umnožak koeficijenta radnog mjesta (2,46) i osnovice koja iznosi 821 euro. Za svaku godinu radnog staža plaća se uvećava za 0,5%.

**II. OPIS POSLOVA**

**Viši stručni suradnik za prostorno uređenje i gradnju**

Vodi upravni i neupravni postupak u području prostornog uređenja i gradnje. Izrađuje i potpisuje akte vezane za provedbu dokumenata prostornog uređenja i gradnju. Obavlja i druge srodne poslove po nalogu pročelnika i pomoćnika pročelnika Upravnog odjela.

**III. Prethodna provjera znanja i sposobnosti kandidata** obuhvaća pisano testiranje i intervju. Za svaki dio provjere kandidatima se dodjeljuje broj bodova od 1 do 10.

Intervju se provodi samo s kandidatima koji ostvare najmanje 50% ukupnog broja bodova na pismenom testiranju.

Kandidati su obvezni pristupiti prethodnoj provjeri znanja i sposobnosti putem pisanog testiranja i intervjua. Ako kandidat ne pristupi testiranju smatra se da je povukao prijavu na natječaj.  
Vrijeme održavanja prethodne provjere znanja i sposobnosti kandidata biti će objavljeno na web stranici Grada Šibenika ([www.sibenik.hr](http://www.sibenik.hr)) i na oglasnoj ploči Grada Šibenika, najkasnije pet dana prije održavanja provjere.

**IV.  Pravni i drugi izvori za pripremanje kandidata za testiranje:**

**Viši stručni suradnik za prostorno uređenje i gradnju**

- Statut Grada Šibenika (Službeni glasnik Grada Šibenika, broj 2/21)

- Zakon o lokalnoj i područnoj ( regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13 - pročišćeni tekst, 137/15 - ispravak, 123/17, 98/19 i 144/20)

- Zakon o prostornom uređenju (Narodne novine, broj 153/13, 65/17, 114/18, 39/19, 98/19 i 67/23)

- Zakon o gradnji (Narodne novine, broj 153/13, 20/17, 39/19, 125/19 i 145/24)

- Zakon o postupanju s nezakonito izgrađenim zgradama (Narodne novine, broj 86/12, 143/13, 65/17 i 14/19)

**PREDSJEDNICA POVJERENSTVA**

Branka Vrančić, dipl.iur.